CELEX: C2005/019/53
Language: el
Date: 2005-01-22 00:00:00
Title: Διάταξη του Προέδρου του Πρωτοδικείου, της 7ης Ιουλίου 2004, στην υπόθεση T-37/04 R, Região autónoma dos Açores κατά Συμβουλίου της Ευρωπαϊκής Ενώσεως (Διαδικασία ασφαλιστικών μέτρων — Αλιεία — Κανονισμός (ΕΚ) 1954/2003 του Συμβουλίου — Αίτηση μερικής αναστολής εκτελέσεως και λήψεως άλλων προσωρινών μέτρων — Παραδεκτό — Επείγον — Παρέμβαση)

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/24
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 7ης Ιουλίου 2004
   στην υπόθεση T-37/04 R, Região autónoma dos Açores κατά Συμβουλίου της Ευρωπαϊκής Ενώσεως
   (Διαδικασία ασφαλιστικών μέτρων - Αλιεία - Κανονισμός (ΕΚ) 1954/2003 του Συμβουλίου - Αίτηση μερικής αναστολής εκτελέσεως και λήψεως άλλων προσωρινών μέτρων - Παραδεκτό - Επείγον - Παρέμβαση)
   (2005/C 19/53)
   Γλώσσα διαδικασίας: η αγγλική
   Στην υπόθεση T-37/04 R, Região autónoma dos Açores, εκπροσωπούμενη από τους M. Renouf, S. Crosby και C. Bryant, solicitors, και από τον H. Mercer, barrister, κατά Συμβουλίου της Ευρωπαϊκής Ενώσεως (εκπρόσωποι: J. Monteiro και F. Florindo Gijón), υποστηριζομένου από την Επιτροπή των Ευρωπαϊκών Κοινοτήτων (εκπρόσωποι: T. van Rijn και B. Doherty, με τόπο επιδόσεων στο Λουξεμβούργο), και από το Βασίλειο της Ισπανίας (εκπρόσωποι: N. Díaz Abad και E. Braquehais Conesa, με τόπο επιδόσεων στο Λουξεμβούργο), με αντικείμενο αίτηση να ανασταλεί μερικώς η εκτέλεση του κανονισμού (ΕΚ) 1954/2003 του Συμβουλίου, της 4ης Νοεμβρίου 2003, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας, την τροποποίηση του κανονισμού (ΕΟΚ)2847/93 και την κατάργηση των κανονισμών (ΕΚ) 685/95 και (ΕΚ) 2027/95 (ΕΕ L 289, σ. 1), κατά το μέτρο που αυτός επηρεάζει τα ύδατα των Αζορών, και, ιδίως, του άρθρου 3, του άρθρου 5, παράγραφος 1, του άρθρου 11, του άρθρου 13, στοιχείο β', και του άρθρου 15 του ως άνω κανονισμού καθώς και του παραρτήματός του, και/ή να διαταχθούν οποιαδήποτε άλλα προσωρινά μέτρα κρίνονται ενδεδειγμένα, ο Πρόεδρος του Πρωτοδικείου εξέδωσε στις 7 Ιουλίου 2004 διάταξη με το ακόλουθο διατακτικό:
   
               1)
            
            
               Επιτρέπει στην Porto de Abrigo – Organização de Produtores da Pesca CRL και στην GÊ-Questa – Associação de Defesa do Ambiente να παρέμβουν υπέρ της αιτούσας.
            
         
               2)
            
            
               Απορρίπτει την αίτηση παρεμβάσεως του WWF – World Wide Fund for Nature και της Seas at Risk.
            
         
               3)
            
            
               Απορρίπτει την αίτηση ασφαλιστικών μέτρων.
            
         
               4)
            
            
               Επιφυλάσσεται ως προς τα δικαστικά έξοδα.